stanford-oval/wikipedia huggingface dataset:
הברית האטית-דלית
פעילות והישׂגים צבאיים

מפקדה הראשון של הברית היה קימון בן מילטיאדס, איש אתונה. בראשותו, פעלו כוחות הברית לראשונה ברחבי הים האגאי, ראשית בסילוק כוחות פרסיים מן הזירה, ואחר-כך בהכנעת איים שונים. ההישׂג הצבאי הראשי בהגנה על יוון מפני פלישה פרסית נוספת הגיע כעשׂור או יותר לאחר פלישת כסרכסס. צבא וצי פרסיים התאספו על גדות נהר אֵוּרימֵדוֹן (בדרום-מערב טורקיה של ימינו), בהכנה למסע ליוון. הצי והצבא של הברית הפתיעו את הכוחות הפרסיים בשטח, שבו 200 ספינות מלחמה תלת-סיפוניות פניקיות, והשמידו חלק גדול של הצבא. בשנת 450 תקף הצי של הברית שוב כח ימי גדול, שהכיל אניות פיניקיות, קיליקיות וקפריסאיות בשירות הפרסים, ונצח אותו באופן נחרץ ליד סלמיס שבקפריסין. בעקבות תבוסה זו השתכנע ארתחששׂתא הראשון מלך פרס לחתום על הסכם שלום עם האתונאים ועם הברית האטית-דלית.
השליטה של אתונה בבעלות הברית

שליטתה של אתונה בברית נבעה מלכתחילה מעמדת ההנהגה, לאחר עזיבת הספרטנים את המערכה. בחלוף השנים, התגברה המגמה, לפיה בעלות-הברית הפסיקו לשלוח אוניות למאמץ המשותף, ובמקומן העלו מס לקופת האוצר של הברית. הון זה שמש את האתונאים לבניית אוניות נוספות. מכאן נבע מצב בו הון זרם מבעלות-הברית לאתונה. יתר על כן, כל עיר שהפסיקה להשתתף במאמץ הצבאי הימי, אִבּדה את כושר הלחימה שלה, וממילא עמדו לרשותה פחות ספינות מלחמה. כך קרה, שככל שאתונה התחזקה בראש הברית, בעלות הברית הבודדות נחלשו בהתאם. התוצאה המובהקת של תהליך זה היה העברת הקופה המשותפת של בעלות-הברית מהאי דלוס לאתונה עצמה, בשנת 454 לפנ׳.
אתונה נהנתה מזרימת הון אליה, אשר תרם לשיקומה מההרס שנגרם כתוצאה מהפלישה הפרסית ולצמיחתה הכלכלית. את ההון המוזרם השקיעה אתונה במנופים כלכליים: פיתוח תשתיות (מקדשים, מבני ציבור, נמלים, חומות ומן הסתם כל האמצעים שהיו דרושים להקמתם ומהווים בסיס לכלכלה חזקה: בתי מלאכה, מחצבות, מנסרות, נפחיות וכיוצא בזאת), תעסוקה והקטנת האבטלה, מפעלי התיישבות וצבא שמתגלה כמכשיר כלכלי, בכך שהוא יוצר לאתונה הכנסות נוספות על ידי אכיפת עולה של אתונה על שטחים ואוכלוסיות ההולכים וגדלים (בדרך כלל צבא יוצר רק הוצאות). בשלבים מאוחרים יותר של קיום הליגה קיבלה השליטה הכלכלית של אתונה אופי הרבה יותר תוקפני ובולט לעין: כפיית המטבע, הפיקוח על המסחר שלווה במיסוי והעברת סמכויות השיפוט לאתונה עם כל התועלת הכלכלית שצמחה מכך.
מדיניות זו של אתונה עוררה אי-שׂביעות רצון, ואף זעם, בקרב חלק מבעלות-הברית. בעלת-הברית הראשונה שהתמרדה כנגד השלטון האתונאי הייתה נָקסוֹס (שנת 470 לפנ׳). האתונאים צרו על העיר והכניעו אותה. שנים ספורות לאחר מכן התמרד האי תאסוס, שהוכנע אף הוא לאחר מצור קשה של שנתיים. בשנת 457/6 כפו האתונאים על אויבתם משכבר, אייגינה, להצטרף לברית בעל-כרחה. בחלק מן המקרים שלחו האתונאים מתנחלים (קְלֶרוּכים), לישב אדמות של בעלות-ברית שהתמרדו והוכנעו. קלרוכים אלה היו אזרחים אתונאים, שגרו רחוק מן הבית, ושימשו חיל מצב קדמי עבור אתונה.
הברית האטית-דלית נפגעה קשות בעת המלחמה הפלפונסית השנייה, במהלכה ניסו גם רבות מחברות הברית להתנתק ממנה. עם תבוסתה של אתונה במלחמה זו פסקה הברית למעשה מלהתקיים.
החברות החשובות בברית

אתונה
כיוס
לסבוס
סאמוס
לקריאה נוספת

דוד, אפרים. 2003. הדמוקרטיה הקלאסית: התהוותה, תפקודה, עקרונותיה ותלאותיה באתונה. ירושלם: מאגנס.
עמית, משה. 1984. תולדות יוון הקלאסית. ירושלם: מאגנס.
הערות שוליים

↑  תוקידידס 1.98.
↑  תאריך הקרב שנוי במחלוקת; התאריכים נעים בין 469 ל-465 לפנ׳. ראו: עמית 1984, 288; Brill's New Pauly, תחת הערך Eurymedon #5.
↑  עמית 1984, 303.
↑  הסבר זה מגיע מההיסטוריון האתונאי תוקידידס (א 99).
↑  דוד, 2003, 105-106.
↑  תוקידידס 1.98. התאריך לפי Brill's New Pauly, תחת הערך Naxos.
↑  עמית 1984, 289.
↑  עמית 1984, 299.
↑  דוד 2003, 106.
| --- | --- |
בקרת זהויות :  NLI: 987007580920205171  GND: 4128657-1  LCCN: n88164416  VIAF: 152552962   WorldCat (עם VIAF): 152552962
הגרלה

ערך זה עוסק בשיטת הימורים. אם התכוונתם לבחירה באמצעות הטלת גורל, ראו .
הגרלה היא שיטת הימורים שבה הזוכה נבחר בבחירה אקראית לחלוטין, באמצעות מכונה הבוחרת מספר זוכה, ערבוב כרטיסי הגרלה בתיבה ובחירה עיוורת של כרטיס וכדומה. בניגוד לשיטות הימורים כגון טוטו או משחקי קלפים, שבהם בנוסף למזל נדרשת גם מיומנות מסוימת של המהמר, בהגרלה לא נדרשת כל מיומנות.
אחוז תוחלת הזכייה בהגרלה הוא בדרך כלל נמוך מ-100, כדי להותיר סכום שיכסה את הוצאות התפעול וייתן רווח למפעיל.
בישראל

בסימן י"ב לחוק העונשין, שכותרתו "משחקים אסורים, הגרלות והימורים" נקבע "המארגן או עורך משחק אסור, הגרלה או הימור, דינו – מאסר שלוש שנים או כפל הקנס האמור בסעיף 61(א)(4)". עונש אינו חל על הגרלה שהמתקיימים בה שלושה תנאים:
בנוסף, לשר האוצר נתונה סמכות להתיר הגרלה. בנוסף להיתר למפעל ההגרלות מפעל הפיס ניתן היתר כזה מפעם לפעם להגרלות הנערכות במסגרת מסע פרסום, שבו מוגרל פרס בין רוכשי מוצר מסוים. בעבר התקיימו הגרלות שנתיות של הוועד למען החייל ומגן דוד אדום, כאמצעי לגיוס כספים לארגונים אלה.
רווח של תושב ישראל שמקורו בהגרלה חייב במס הכנסה בשיעור 35%, כאשר הזכייה עולה על סכום מסוים (49,920 ש"ח להגרלה בשנת 2015), ואף 38% כאשר הפרס גדול במיוחד. מיסוי זה פוגע משמעותית בתוחלת הזכייה.
הערות שוליים

↑  מיסוי הגרלות, הימורים ופרסים, באתר רשות המיסים, 30 ביוני 2004
כרטיס הגרלה שבועי של מפעל הפיס משנת 1976
ה'תל"ו

ה'תל"ו (5,436) ובקיצור תל"ו – היא שנה עברית  אשר החלה ביום א' בתשרי, אור ל-21 בספטמבר 1675, והסתיימה ביום כ"ט באלול, 7 בספטמבר 1676.
המולד של תשרי חל ביום חמישי, 19 שעות ו-610 חלקים. לפיכך זו שנה מסוג זחא. איננה מעוברת, ואורכה 353 ימים.
זו שנה רביעית לשמיטה, ושנת 2 במחזור העיבור ה-287. תקופת ניסן שבשנה זו היא תחילת שנת 4 (סימנה דיזז) במחזור השמש ה-195.
שנה זו היא שנת 1,607 לחורבן הבית, ושנת 1,987 לשטרות.
נולדו

רבי משה ברודא, רב וראש ישיבה אשכנזי. רבן של הנאו, במברג וורמייזא (נפטר ה'תק"ב).
לוח שנה > מאפייני לוח השנה

שנה מסוג זחא, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
ה'תל"ח

ה'תל"ח (5,438) ובקיצור תל"ח – היא שנה עברית  אשר החלה ביום א' בתשרי, אור ל-27 בספטמבר 1677, והסתיימה ביום כ"ט באלול, 16 בספטמבר 1678.
המולד של תשרי חל ביום שני, שעה אחת ו-995 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה שישית לשמיטה, ושנת 4 במחזור העיבור ה-287. תקופת ניסן שבשנה זו היא תחילת שנת 6 (סימנה ולגז) במחזור השמש ה-195.
שנה זו היא שנת 1,609 לחורבן הבית, ושנת 1,989 לשטרות.
נפטרו

י"ג בשבט – יוזפא שמש, שמש, שוחט וסופר קהילת וורמייזא, מתעד מנהגי הקהילה ומחבר ספר מעשה נסים. (נולד בי"ג באדר א' ה'שס"ד)
י"ג בסיוון – רבי אפרים הכהן, פוסק, דיין בוילנא, רב בכמה קהילות במרואביה ולבסוף באובן, מחבר שו"ת "שער אפרים".
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ה'תמ"א

ה'תמ"א (5,441) ובקיצור תמ"א – היא שנה עברית  אשר החלה ביום א' בתשרי, אור ל-24 בספטמבר 1680, והסתיימה ביום כ"ט באלול, 12 בספטמבר 1681.
המולד של תשרי חל ביום שני, 17 שעות ו-96 חלקים. לפיכך זו שנה מסוג גכה. איננה מעוברת, ואורכה 354 ימים.
זו שנה שנייה לשמיטה, ושנת 7 במחזור העיבור ה-287. תקופת ניסן שבשנה זו היא תחילת שנת 9 (סימנה טלזא) במחזור השמש ה-195.
שנה זו היא שנת 1,612 לחורבן הבית, ושנת 1,992 לשטרות.
נולדו

כ"ח בכסלו - רבי יעקב יהושע פלק, רבן של לבוב, ברלין ופרנקפורט על המיין. מחבר סדרת ספרי "פני יהושע" על התלמוד הבבלי (נפטר ה'תקט"ז).
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
ה'תמ"ב

ה'תמ"ב (5,442) ובקיצור תמ"ב – היא שנה עברית  אשר החלה ביום א' בתשרי, אור ל-13 בספטמבר 1681, והסתיימה ביום כ"ט באלול, 2 באוקטובר 1682.
המולד של תשרי חל ביום השבת, שעה אחת ו-972 חלקים. לפיכך זו שנה מסוג זשה. היא מעוברת, ואורכה 385 ימים.
זו שנה שלישית לשמיטה, ושנת 8 במחזור העיבור ה-287. תקופת ניסן שבשנה זו היא תחילת שנת 10 (סימנה ילאז) במחזור השמש ה-195.
שנה זו היא שנת 1,613 לחורבן הבית, ושנת 1,993 לשטרות.
לוח שנה > מאפייני לוח השנה

שנה מסוג זשה, ובה 385 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
האונייה הטורקית הטבועה

|  ציוני דרך עיקריים |
| --- | --- |
 תקופת הפעילות:  ? – שרידיה מונחים במקום טביעתה, כאונייה טרופה
 אחריתה:  עלתה על שרטון וטבעה, פוצצה מאוחר יותר
 מיקום:  כ-900 מטרים מערבית לחוף נהריה, בעומק של כ-9 מטרים
 
האונייה הטורקית הטבועה הייתה אונייה טורקית שטבעה לחופי נהריה.
היסטוריה

האונייה ניסתה לעגון למול חוף נהריה, עקב תקלה במנועי האונייה, אולם העוגן האדמירלי של האונייה הקשה על העגינה, וזו נסחפה לרכס הסלעי של החוף, שממנו לא היה סיכוי לחלצה.
האונייה טבעה בנתיב שייט, ולכן במהלך שנות השמונים החליטו רשויות החוק לפוצץ את האונייה שהיוותה סכנה לכלי שיט שעברו בנתיב.
חלק קטן מהספינה שרד את הפיצוץ, ואותם שרידים מונחים כיום במרחק של כ-900 מטרים מהחוף ובעומק של תשעה מטרים ומכוסים בצמחייה ים-תיכונית.
הערות שוליים

↑  ככל הנראה בשעות הבוקר או הערב שכן עוגן הספינה היה עוגן אדמירלי, שחולשתו העיקרית בעגינה היא בזמן גאות ושפל
↑  פוצקר: האוניה הטורקית
↑  אתר מפה
ערך זה הוא קצרמרבנושא ישראל. אתם מוזמנים לתרום לוויקיפדיה ו.
דספשן (אי)

ערך זה עוסק באי באיי שטלנד הדרומיים שבאנטארקטיקה. אם התכוונתם למשמעות אחרת, ראו .
| --- | --- |

הכניסה לתוך המעגן הפנימי. ברקע - האי ליווינגסטון
 נתונים גאוגרפיים
 מיקום:  האוקיינוס הדרומי
 קואורדינטות:  62°58′37″S 60°39′00″W﻿ / ﻿62.976944444444°S 60.65°W﻿ / -62.976944444444; -60.65
 ארכיפלג:  איי שטלנד הדרומיים
 שטח:  72 קמ"ר
 אורך:  12 ק"מ
 רוחב:  12 ק"מ
 גובה מרבי:  542 מטר
 נתונים מדיניים
 מדינה:  בריטניה בריטניה
 אוכלוסייה:  0
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהדספשן(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהדספשן(למפת חצי האי האנטארקטי רגילה) בסיס חנרל ברנרדו אוהיגינס ריקלמהדספשן(למפת חצי האי האנטארקטי מוגדלת) בסיס חנרל ברנרדו אוהיגינס ריקלמהדספשן
 
האי דֶסֶפְּשֶן (באנגלית: Deception Island) הוא אי בארכיפלג איי שטלנד הדרומיים, המהווים חלק מהטריטוריה הבריטית באנטארקטיקה, בסמוך לחופי אנטארקטיקה. באי אחד המעגנים הבטוחים ביותר באנטארקטיקה. אי זה הוא הקלדרה של הר געש פעיל, שהמיט חורבן חמור על תחנות מחקר מקומיות בשנים 1967 ו-1969. בשנים עברו הייתה באי תחנה של ציידי לווייתנים; כיום זה יעד תיירותי ומוצב מדעי, ובו בסיסי מחקר אנטארקטי של ארגנטינה וספרד. אף כי מדינות שונות הכריזו ריבונות על האי, הוא מנוהל עדיין על ידי מערכת הברית האנטארקטית.
היסטוריה

הצפייה המאומתת הראשונה של האי דספשן הייתה של ציידי כלבי-הים הבריטים ויליאם סמית' ואדוארד בראנספילד מן הדו-תורנית "ויליאמס", בינואר 1820; הראשון שביקר באי וסייר בו, בקיץ הבא, היה צייד כלבי הים האמריקאי נתניאל פלמר על החד-תורנית הקטנה "הרו", ב-15 בנובמבר 1820. הוא נשאר למשך יומיים וחקר את המפרץ המרכזי.
פלמר כינה את האי "דספשן איילנד" ("אי התרמית") בגלל מראיתו המטעה כלפי חוץ של אי רגיל, בעוד שהכניסה הצרה של מפוחי נפטון חושפת את היותו טבעת המקיפה מכתש (קלדרה) מוצף.
דרקון (מדינאי)

דְּרָקוֹן (ביוונית: Δράκων; באנגלית, בעקבות הלטינית, Draco) היה מחוקק יווני וארכון אפונימוס באתונה בן המאה ה-7 לפנה"ס, שהחליף לראשונה את המערכת הקיימת של חוקים בעל פה ונקמות דם בקודקס חוקים כתוב אשר נאכף אך ורק על ידי בית משפט. חוקיו הכתובים של דרקון נודעו בשל קשיחותם, והכינוי "דראקוני" משמש היום כהתייחסות לחוקים אשר נושאים אופי בלתי סלחני.
חייו

מעט ידוע לגבי חייו. ככל הנראה חי דרקון טרם תקופתם של שבעת חכמי יוון.
ייתכן כי היה שייך לאצולה היוונית באטיקה, אליה שייך אותו הכותב בן המאה ה-10 לספירה סודא. סודא גם כתב את הפולקלור לגבי מותו בתיאטרון של אגינה: בתצוגה מסורתית של תמיכה יוונית, תומכיו "השליכו כה הרבה חולצות, כובעים ומעילים על ראשו, עד כי נחנק ונקבר באותו תיאטרון".
חוקי דרקון

במהלך האולימפיאדה ה-39 (שהתרחשה ב-622 או 621 לפנה"ס), ביסס דרקון את הקודקס החוקי עמו הוא מזוהה.
החוקים המדוברים אופיינו בהחמרה יתרה עם פשוטי העם. עונש מוות נגזר גם על עבירות קלות. בעלי חוב ממעמד נמוך יותר מנושיהם, אולצו להשתעבד להם, וככלל היו החוקים מוטים לטובת בני המעמדות הגבוהים. לפי פלוטרכוס, כשנשאל דרקון מדוע הוא גוזר עונש מוות בצורה כה רחבה, השיב: "הוא מונע פשעים קלים, ובנוגע לפשעים כבדים - אין עונש חמור יותר שאני יכול לחשוב עליו".
יתרונם של חוקי דרקון היה העלאתם על הכתב ופרסומם בפומבי במרכז העיר, עובדה שהנגישה אותם להמונים, ומחד אפשרה להם לפנות לבית המשפט, ומאידך מנעה התעמרות משפטית שנבעה מאי הכרת החוק. העלאת החוקים על הכתב בידי דרקון נחשבת אבן דרך בהתגבשות הדמוקרטיה האתונאית כיוון שידיעה ציבורית של החוקים הובילה ברבות הימים למהלכים לעדכונם.
את חוקי דרקון ערך מחדש סולון, ארכון אתונה, בראשית המאה ה-6 לפנה"ס.
על שום קשיחותם, מכונים עד היום חוקים לא סבירים וקשים במיוחד בשם "חוקים דרקוניים". מקובל גם המינוח "חוזה דרקוני" עבור חוזים המנוסחים בצורה הוגנת רק עבור אחד מהצדדים.
למדינאי דמדס, שחי כשלוש מאות שנים לאחר דרקון, מיוחסת האמירה שחוקיו של דרקון הם "חוקים שנכתבו בדם".
ה'תל"ז

ה'תל"ז (5,437) ובקיצור תל"ז – היא שנה עברית  אשר החלה ביום א' בתשרי, אור ל-8 בספטמבר 1676, והסתיימה ביום כ"ט באלול, 26 בספטמבר 1677.
המולד של תשרי חל ביום שלישי, 4 שעות ו-406 חלקים. לפיכך זו שנה מסוג גכז. היא מעוברת, ואורכה 384 ימים.
זו שנה חמישית לשמיטה, ושנת 3 במחזור העיבור ה-287. תקופת ניסן שבשנה זו היא תחילת שנת 5 (סימנה הלבא) במחזור השמש ה-195.
שנה זו היא שנת 1,608 לחורבן הבית, ושנת 1,988 לשטרות.
נפטרו

י"ט באדר א' - ברוך שפינוזה, פילוסוף יהודי-הולנדי (נולד ב-ה'שצ"ג)
כ"ב באדר ב' - רבי שלמה פורמיג'יני, ראש ישיבה ורבה של מנטובה, איטליה.
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דן ספילמן

| --- | --- |
אין תמונה חופשית
 לידה:  1979 (בן 45 בערך) מלבורן, אוסטרליה 
 מדינה:  אוסטרליה 
 מקום לימודים:  St Michael's Grammar School 
 בן או בת זוג:  יעל סטון (2012–2016) 
 פרופיל ב-IMDb
 
דן ספילמן (באנגלית: Dan Spielman; נולד בשנת 1979) הוא שחקן אוסטרלי. הקריירה שלו משתרעת על פני קולנוע, טלוויזיה ותיאטרון.
ביוגרפיה

ספילמן גדל עם אחותו הצעירה בביומריס, מלבורן. ללא הכשרה פורמלית במשחק, ספילמן פועל בתיאטרון, טלוויזיה וקולנוע מאז סיום לימודיו התיכוניים ב-1996 בבית ספר סנט מייקל, סנט קילדה, ויקטוריה.
ביוגרפיה > קריירה

תפקידיו הטלוויזיוניים כוללים את "אהבה מלידה" ו"The Secret Life of Us". יותר לאחרונה הוא גילם את נד בנקס, אחיו העיתונאי של האקר "הקוד" ג'סי בנקס המשוחק על ידי אשלי זאקרמן.
הוא זכה והיה מועמד לפרסים רבים, כולל פרסי האקדמיה האוסטרלית לקולנוע. הוא היה במיני-סדרה האוסטרלית משנת 2016, "Deep Water" הממוקמת בבונדיי, סידני.
שיחק בתפקיד עיתונאי ושמו דן ספילמן במיני-סדרה "עקורים" שיצאה באוסטרליה במרץ 2020. הסדרה מתמקדת במחנה מעצר אוסטרלי לשוהים בלתי חוקיים אליו נקלעה אזרחית אוסטרלית. מבוסס על מקרה אמיתי.
התפקיד הטלוויזיוני האחרון שלו הוא בתור טים, בסדרת הטלוויזיה האוסטרלית משנת 2017 "אחיות".
חיים אישיים

ב-2005, ספילמן נהיה אחד החברים הצעירים של ההרכב של קבוצת התיאטרון סידני, "קבוצת השחקנים". הוא נשא לאישה את השחקנית האוסטרלית יעל סטון ב-2012 בניו יורק. ביולי 2017, הודיעה סטון שנישואיה הסתיימו יותר משנה לפני כן.
פילמוגרפיה > קולנוע

| שנה | סטר | תפקיד | הערות |
| --- | --- | --- | --- |
| 2004 | One Perfect Day | טומי מטיס |  |
| 2004 | Tom White | מאט |  |
| 2011 | הצייד | סיימון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1997 | Blue Heelers | זאק טיילור | "Off the Air" |
| 1997–1998 | Raw FM | מארק מלהולנד | סדרת טלוויזיה |
| 1998 | Wildside | כריס אוקונור | "1.33" |
| 1998 | Blabbermouth & Stickybeak | מר סגל | סדרת טלוויזיה |
| 1999 | Queen Kat, Carmel & St. Jude | פול | "Autumn: Carmel" |
| 2001 | פארסקייפ | תת-קצין דאקון | "...Different Destinations" |
| 2002 | Stingers | סטיבן לוקאס | "In the Gun" |
| 2003 | The Secret Life of Us | ד"ר פטריק טיידי | תפקיד ראשי |
| 2005 | The Incredible Journey of Mary Bryant | קוקס | מיני-סדרת טלוויזיה |
| 2009 | Satisfaction | רובי | "Cyclone Chloe" |
| 2009 | Darwin's Brave New World | אלפרד וולאס | "Origins", "Evolutions", "Publish and Be Damned" |
| 2009 | My Place | סוחר אירי | "1888 Victoria" |
| 2011–2012 | אהבה מלידה | אנדרו הולנד | תפקד חוזר |
| 2013 | An Accidental Soldier | הארי למברט | סרט טלוויזיה |
| 2014–2016 | הקוד | נד בנקס | תפקיד ראשי |
| 2015 | Miss Fisher's Murder Mysteries | ד"ר הרקורט | "Blood & Money" |
| 2016 | מים עמוקים | ריהס קלאהאן | מיני-סדרת טלוויזיה |
| 2017 | Sisters | טים | סדרת טלוויזיה |
| 2019 | Secret Bridesmaids' Business | מייקל היווארד | סדרת טלוויזיה |
| 2021 | New Gold Mountain | פרדריק סטנדיש | תפקיד ראשי; 4 פרקים |
| 2023 | החוף הצפוני | סימון קאלקוט | תפקיד ראשי; 6 פרקים |
| 2023 | The Newsreader | וינסנט קלהאן | 2 פרקים |
| 2023 | Bad Behaviour | קית' מקנזי | מיני-סדרה |
פרסים

2004: זכה בפרס מעגל מבקרי הקולנוע של אוסטרליה לשחקן משנה הטוב ביותר - גבר עבור: Tom White.
1999: זכה בפרס טרופפסט לשחקן הטוב ביותר - גבר עבור: The Date.
הערות שוליים

1 2 3  Dan Spielman, IMDb
1 2  פרופיל דן ספילמן, כתבה מ-2007 בערוץ טלוויזיה ABC2 .
| --- | --- |
בקרת זהויות :  ISNI: 0000 0003 9297 1463  LCCN: no2019093908  NTA: 271413166  SUDOC: 221734333  VIAF: 287115922   WorldCat (עם VIAF): 287115922 
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
הגרלת איברים

הגרלת איברים (The survival lottery) הוא ניסוי מחשבתי שהציע ג'ון האריס (אנ'), בדבר תרומות איברים. הניסוי מציע הצעה, שעל כל קבוצה של אנשים הנזקקים להשתלה הורגים מישהו ותורמים את כל איבריו. הנושא מעלה שאלות בנוגע לבחירה, ורצון חופשי למול מקומה של אקראיות, או גורל. זאת אחת הסוגיות העולות בנושא של מזל מוסרי.
הניסוי

האריס מציע את המהלך הבא: כאשר יש קבוצה של אנשים הנזקקים להשתלה, עורכים הגרלה בקרב הציבור הרחב. את האדם שנבחר הורגים, ותורמים את כל איבריו. בעולם מסוג זה, הסיכוי להינצל גדול בהרבה מהסיכוי לעלות בגורל (כיוון שכל הגרלה מצילה מספר אנשים, בעוד שהורגת רק אדם אחד). האריס שואל האם יש הבדל בין להרוג מישהו, לבין להניח לו למות (להניח לגורל להרוג אותו). הוא מניח שאין בעיית התאמה בין תורם לנתרם, ושהגורם שפגע בנתרם לא יתרחש פעם נוספת. הנחות אלה מאפשרות לניסוי המחשבה להתנהל כסדרו. האריס שואל אם עולם שנוהג בצורה המתוארת בניסוי נוהג בצורה אתית.
הרחבת הניסוי

חלק מההתנגדות להגרלת האיברים היא בכך שנבחר אדם "חף מפשע". האריס טוען לעומתם כי גם אלו הזקוקים להשתלה הם חפים מפשע, וכל אשמתם היא שהגורל בחר בהם למות. אבל כדי להתמודד עם השאלה הזאת, הוא הציע שהגרלה יכולה להיות על מאגר מסוים של אנשים (למשל חולים או אסירים). במקרה כזה האם ההתנגדות תהיה זהה? האם מותר לאנשים לתת לאנשים למות, אם יש ביכולתם דרך להציל אותם? כל אלה שאלות העולות מהניסוי.
סוגיות באתיקה

התנגדות אחת לניסוי עסקה בפחד, "הדפיקה בדלת" שכולם יחששו ממנה. האריס לא מתייחס לטענה זו, כיוון שהניסוי לא מתקיים במציאות אלא בעולם תאורטי. בעולם כזה, מדובר בשגרת חיים מצילת חיים. ולכן הפחד הזה יהיה חלק משגרת החיים, כמו כל פחד אחר.
ההתנגדות הגדולה ביותר לניסוי מגיע מכיוון האתיקה הרפואית. האתיקה קובעת כי לכל אדם יש בחירה מוחלטת על בריאותו. במקרה כזה יש הבדל גדול מאוד בין להרוג משהו, לבין לתת לו למות, והעולם בו מתקיים הניסוי אינו מוסרי.
לקריאה נוספת

The Survival Lottery, John Harris -In, Applied Ethics, Oxford Readings in Philosophy, ed. Peter Singer
Harris, John (1975). "The survival lottery." Philosophy, 50: 81-87.
הדר עם

| --- | --- |
מגדל המים ההיסטורי בהדר עם
מדינה: ישראל ישראל
מחוז: המרכז
מועצה אזורית: עמק חפר
גובה ממוצע: ‎26 מטר
תאריך ייסוד: 1933
תנועה מיישבת: האיחוד החקלאי
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 686 תושבים
    - שינוי בגודל האוכלוסייה: ‎-1.4% בשנה
 מפת מיקום  מפה דינמית   (למפת נתניה מוגדלת) הדר עם(למפת נתניה רגילה) הדר עם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הדר עם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הדר עם32°20′56″N 34°54′05″E﻿ / ﻿32.3488866497835°N 34.9012603690056°E﻿ / 32.3488866497835; 34.9012603690056  heמפת היישובים של מועצה אזורית עמק חפר (in English: Hefer Valley Regional Council) באדום - הדר עם בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10
http://hadaram.co.il
הֲדַר עָם הוא מושב במרכז עמק חפר צפון מזרחית לעיר נתניה השייך למועצה אזורית עמק חפר.
מהבחינה הארגונית המושב משתייך לתנועת האיחוד החקלאי.
היישוב נוסד ב-1934 על ידי עולים מליטא וצפון אמריקה והרחבת היישוב נעשתה על ידי עולים מהולנד.
היישוב נקרא על שם ההדרים, עקב הפרדסים המקיפים את היישוב. עד 1943 נקרא חרות ג'.
הפרדס הראשון ניטע ב-15 באפריל 1934 על ידי יעקב סגל ועד 1948 התגוררו בכפר רק כ-7 משפחות (בגלל מלחמת העולם השנייה, נספו רבים מרוכשי החלקות ממזרח אירופה, הרוכשים מקנדה לא הגיעו, ומהפרדסים בלבד, בכל מקרה אי אפשר היה להתפרנס).
רק בתחילת שנות ה-50, עם עליית קבוצה של מתיישבים מהולנד ועלייה של ניצולי שואה ממזרח אירופה, החל המושב לצמוח.
מרבית תושבי המקום מוצאים את פרנסתם מחוץ למושב.
בצידו המזרחי של המושב, עובר פלג נחל, אשר נוטה לעלות על גדותיו בגשם משמעותי והמתחבר לנחל אלכסנדר.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
| --- | --- |
בקרת זהויות :  NLI: 987007588273005171
הארדנגריוקלן

| --- | --- |

 מידע כללי
 מיקום:  Eidfjord Municipality 
 אורך:  11.5 ק"מ 
 שטח:  73 קמ"ר 
 קואורדינטות:  60°32′00″N 7°25′00″E﻿ / ﻿60.533333333333°N 7.4166666666667°E﻿ / 60.533333333333; 7.4166666666667
 he
 
הארדנגריוקלן (בנורווגית: Hardangerjøkulen) היא כיפת הקרח השישית בגודלה בנורווגיה הנמצאת במחוזות איידפיורד (Eidfjord) ואולביק (Ulvik) במרכז נורווגיה. פסגתה נמצאת בגובה 1,863 מטר מעל פני הים.
ההארדנגריוקלן שוכן בסמוך לתחנת הרכבת פינסה (Finse) אשר נמצאת על קו הרכבת אוסלו-ברגן. בעונת החורף ניתן להעפיל לפסגת הקרחון באמצעות סקי. בעונת הקיץ ניתן להצטרף לקבוצות מודרכות אשר יוצאות לטייל על הקרחון באמצעות ציוד מיוחד.
קרחון ההארדנגריוקלן שימש כאתר צילומים בסרט הקולנוע ההוליוודי "מלחמת הכוכבים - פרק 5: האימפריה מכה שנית" (1980) לצורך הצילומים של כוכב הקרח הות' בו מתרחשים חלק מקטעי הפעולה הדומיננטיים ביותר בסרט אשר נחשבים לקטעים הזכורים ביותר מסדרת סרטי מלחמת הכוכבים.
דן עמיר

| --- | --- |

 לידה:  4 במרץ 1933 (בן 91) הרצליה, פלשתינה (א"י) 
 ענף מדעי:  מתמטיקה 
 מקום לימודים:  האוניברסיטה העברית בירושלים 
 מנחה לדוקטורט:  אריה דבורצקי 
 מוסדות:  אוניברסיטת תל אביב 
 הערות:  רקטור אוניברסיטת תל אביב בשנים 1993–1997
 
חידת צ'רניאחובסקי מאת דן עמיר. לחצו על התמונה לדפדוף בספר מעמוד 1
דן עמיר (נולד ב-4 במרץ 1933, ה' באדר תרצ"ג) הוא פרופסור אמריטוס למתמטיקה באוניברסיטת תל אביב, רקטור האוניברסיטה בשנים 1993–1997.
ביוגרפיה > ראשית חייו

דן עמיר נולד ב-1933 לרבקה (לבית זבודניק) וישראל (זבלודובסקי) עמיר - אז פועל חקלאי ומפקד "ההגנה" בהרצליה, ולימים מפקד חיל האוויר הראשון. סיים בית ספר עממי בהרצליה. בשנות הלימודים תש"ז-תש"ח למד בגימנסיה רחביה בירושלים, ובתש"ט-תש"י – בתיכון עירוני א' בתל אביב.
בקיץ 1950 התגייס לצה"ל, עם גרעין התנועה המאוחדת מקן צפון בתל אביב, שיצא להכשרה במסגרת הנח"ל בקיבוץ מעין ברוך שבאצבע הגליל. בתום השירות הצבאי הצטרף למשק. ב-1952 נשלח להדרכה בקן ימיה של התנועה בתל אביב. לאחר ההדרכה, חזר לעבודתו במשק כרפתן.
בשנת תשט"ו (1954/5) עזב את הקיבוץ כדי ללמוד באקדמיה למוסיקה בתל אביב. לאחר שנה החל ללמוד מתמטיקה באוניברסיטה העברית בירושלים, ובמקביל המשיך את לימודי המוזיקה באקדמיה למוסיקה ולמחול בירושלים. ב-1958 קיבל את התואר M.Sc. (במתמטיקה כמקצוע ראשי, פיזיקה וסטטיסטיקה כמקצועות משניים), והמשיך בלימודי המתמטיקה לתואר השלישי. את עבודת הדוקטור באנליזה פונקציונלית כתב בהדרכת פרופ' אריה דבורצקי. ב-1963 קיבל תואר Ph.D, וזכה במלגת פולברייט לבתר-דוקטורט באוניברסיטת קליפורניה בברקלי. בתקופת לימודיו האקדמיים שירת במילואים בחטיבת קרייתי והשתתף במבצע סיני.
ב-1959 השתתף באליפות ישראל בשחמט, ולמרות חוסר ניסיונו טיפס עד שלב הגמר, וסיים במקום השישי.